[ca] L'aigua subterrània, com a principal font d'aigua dolça a nivell mundial, representa aproximadament el 97% del subministrament total d'aigua dolça a la Terra. No obstant això, aquest recurs vital està exposat a la contaminació derivada d'activitats humanes com l'agricultura, la ramaderia i la indústria. En particular, l'ús de fertilitzants, l'aplicació de plaguicides i l'ús indiscriminat d'antibiòtics poden infiltrar-se al sòl, arribar als aqüífers i donar lloc a la presència de contaminants, com ara antibiòtics, plaguicides i gens de resistència als antibiòtics. En el marc d'aquest estudi, s'ha investigat l'eficiència d'un sistema de tecnologia verda, basat en microalgues i bacteris juntament amb pèl·lets de fusta i suro, en l'eliminació d'antibiòtics, plaguicides i gens de resistència als antibiòtics en aigües subterrànies contaminades per explotació agrícola. L'abundància de tres gens de resistència als antibiòtics (ARGs) (sul1, qnrS1 i tetM), així com el gen d'integrassa d'integrons de classe 1 (intI1), relacionat amb la mobilització de gens entre bacteris, es va determinar en aigües subterrànies a tractar i en diferents punts de la planta pilot mitjançant qPCR. A més, també es va analitzar el gen 16S RNAr, utilitzat com a indicador de l'abundància bacteriana en les mostres d'estudi. Tanmateix en les mateixes mostres es van analitzar antibiòtics i plaguicides utilitzant tecnologies d'espectrometria de masses amb cromatografia líquida (HPLC-MS i/o GC-MS). Els resultats obtinguts indiquen que la tecnologia basada en microalgues i bacteris, juntament amb pèl·lets de fusta i suro, podria ser òptima per a l'eliminació d'ARGs. No obstant això, és important garantir que els bacteris introduïts en el sistema, encarregats de l'eliminació de contaminants a l'aigua, no siguin portadors d'aquests gens. D'altra banda, la tecnologia verda utilitzada en aquest estudi va mostrar-se eficaç en l'eliminació d'antibiòtics i plaguicides en aigües contaminades. Els resultats destaquen la importància d'abordar aquests problemes i demostren l'eficàcia de les tecnologies verdes en l'eliminació d'aquests contaminants, contribuint així a la preservació de la qualitat de l'aigua i la protecció del medi ambient.

[en] Groundwater, as the primary source of freshwater globally, represents approximately 97% of the total freshwater supply on Earth. However, this vital resource is exposed to contamination resulting from human activities such as agriculture, livestock farming, and industry. In particular, the use of fertilizers, application of pesticides, and indiscriminate use of antibiotics can infiltrate the soil, reach aquifers, and lead to the presence of contaminants such as antibiotics, pesticides, and antibiotic resistance genes. Within the scope of this study, the efficiency of a green technology system, based on microalgae and bacteria along with wood and cork pellets, in the removal of antibiotics, pesticides, and antibiotic resistance genes in groundwater contaminated by agricultural exploitation was investigated. The abundance of three antibiotic resistance genes (ARGs) (sul1, qnrS1, and tetM), as well as the integrase gene of class 1 integrons (intI1), related to gene mobilization among bacteria, was determined in the untreated groundwater and at different points in the pilot plant using qPCR. Additionally, the 16S rRNA gene, used as an indicator of bacterial abundance in the samples under study, was also analyzed. Antibiotics and pesticides were analyzed in the same samples using liquid chromatography-mass spectrometry (HPLC-MS and/or GC-MS) technologies. The results obtained indicate that the technology based on microalgae and bacteria, in conjunction with wood and cork pellets, could be optimal for the removal of ARGs. However, it is important to ensure that the bacteria introduced into the system, responsible for contaminant removal in water, are not carriers of these genes. Furthermore, the green technology used in this study proved to be effective in the removal of antibiotics and pesticides in contaminated waters. These findings highlight the importance of addressing these issues and demonstrate the efficacy of green technologies in the removal of these contaminants, thus contributing to the preservation of water quality and environmental protection.